สวัสดีค่ะ หนูอายุ21ค่ะ เป็นคนประจำเดือนมาไม่ปกติค่ะรอบนี้หายไป3เดือนค่ะ ก่อนประจำเดือนรอบนี้จะมาคือเจ็บหน้าอกมากหนูไปซื้อที่ตรวจครรภ์มาตรวจค่ะขีดที่สองขึ้นจางมากมากค่ะแทบมองไม่เห็นหลังจากตรวจเสร็จเช้าอีกวันเป็นประจำเดือนค่ะมาเยอะมากปวดท้องมากปวดแบบร้องไห้ตลอดเลยค่ะ กินยาพาราแก้ปวดค่ะตอนนี้เป็นมาสามวันแลัวค่ะวันที่สามนี้แทบจะไม่มีเลือดออกมาเลยค่ะมีเพศสัมพันธุ์กับแฟนแบบไม่ป้องกันทุกครั้งเลยค่ะ แบบนี้เป็นอันตรายไหมคะ ขอบคุณล่วงหน้าค่ะ
สวัสดีค่ะ การมีเพศสัมพันธ์แบบไม่ป้องกันด้วยถุงยางอนามัยหรือยาคุมกำเนิดเลยนั้น มีโอกาสตั้งครรภ์ได้ค่ะซึ่งประจำเดือนปกติควรจะมาทุก 22-35 วัน การที่ประจำเดือนมาช้ากว่านั้นถือว่าผิดปกติ และอาจจะเกิดจากการตั้งครรภ์ ถุงน้ำหลายใบในรังไข่ ฮอร์โมนรังไข่ไม่สมดุล พังผืดมดลูก ผนังมดลูกบาง โรคไทรอยด์ทำงานผิดปกติเป็นต้นโดยควรซื้อชุดตรวจครรภ์ทางปัสสาวะมายืนยันได้เบื้องต้น ให้ผลบวกได้ตั้งแต่ 10-14 วันหลังปฏิสนธิ หากประจำเดือนหายไปแล้ว น่าจะตรวจให้ผลบวกที่แน่ชัดได้ หากให้ผลลบ แต่ประจำเดือนยังไม่มา ร่วมกับมีอาการปวดหน่วงท้องน้อยมากร่วมด้วยให้รีบไปพบแพทย์ เพราะอาจเป็นภาวะแทรกซ้อนจากการตั้งครรภ์เช่นแท้งหรือท้องนอกมดลูกได้ ควรรีบไปตรวจค่ะ เบื้องต้นให้งดการมีเพศสัมพันธ์ ไม่ซื้อยาปรับฮอร์โมนหรือยาเหน็บใดๆมาใช้เอง